עלמה זק

עלמה זק (נולדה ב-21 בנובמבר 1970) היא שחקנית וקומיקאית ישראלית, זוכת פרס האקדמיה הישראלית לטלוויזיה. זק נולדה בתל אביב וגדלה בשכונת רמת אביב. היא בתם של הזמרת עדי עציון-זק והמוזיקאי יונתן זק. אחיה התאום הוא הבמאי יורם זק. את שנות התיכון עשתה בגימנסיה הרצליה. שירתה בצה"ל כמאבחנת פסיכוטכנית ואחר כך, למדה משחק באוניברסיטת תל אביב. זק שיחקה במספר הצגות ומופעים. בשנת 1998 שיחקה בסדרות "החרצופים" בערוץ 2 ו"שמש" ובמיני-סדרה "ארץ קטנה איש גדול" ב-HOT. בשנת 2001 השתתפה בתוכנית הטלוויזיה "המצב" ככתבת שטח לצד אברי גלעד ובתפקידי אורח בסדרות "החיים זה לא הכול", "שבתות וחגים" וכן בסרט "חוכמת הבייגלה". הופיעה בסדרה "8 דקות ביום" של הבמאי עוזי וייל. החל משנת 2003 היא משתתפת בתוכנית הבידור הסאטירית "ארץ נהדרת" של "שידורי קשת". בתוכנית זו גילמה מספר רב של דמויות, בהן חיקויים של מאיה בוסקילה ("מאיה בומבילה"), דליה איציק, יונית לוי, ציפי שביט, אבירמה גולן, זהבה גלאון, חנין זועבי, שרה נתניהו, מרב מיכאלי ומספר רב של דמויות בדיוניות. בשנת 2004 הנחתה יחד עם איל קיציס את התוכנית "האקדמיה לצחוק", שיחקה בסדרה הקומית "מה שלמה?" בערוץ לוגי, ושיחקה בסרט הטלוויזיה "להשתחרר מסוזי" ששודר ב-HOT3. בשנת 2005 שיחקה בסדרת הדרמה "בטיפול" ששודרה בערוץ הוט 3 לצד אסי דיין ורמי הויברגר. בשנת 2006 הנחתה יחד עם רבקה מיכאלי את "פסטיבל השירים של ישראל" וגם שרה עם להקת "טיפקס" את השיר "פרח השכונות". בשנת 2007 הופיעה בתפקיד אורח בסדרה "מסודרים" כחברתו לשעבר של גיא, המגולם על ידי אסף הראל והשתתפה בסרט "נימפות בערפל". ב-2008 הצטרפה לצוות השחקנים בעונה השנייה של הסדרה "לא הבטחתי לך" של חברת yes. באותה שנה החלה להופיע בסדרת הדרמה "עד החתונה" בערוץ 2, וכן המשיכה לעונה השנייה של "בטיפול" בהוט 3. בשנת 2010 שיחקה בסרט של חבורת "ארץ נהדרת" "זוהי סדום", והחלה לשחק בתפקיד ראשי לצד יוסי מרשק ויהודה ברקן בסדרת הדרמה "פלפלים צהובים" שיצרה קרן מרגלית. בשנת 2011 שיחקה בתפקיד משני בסרט "הערת שוליים", לצד ליאור אשכנזי ושלמה בראבא. משנת 2010 עד 2012 הייתה הפרזנטורית של בנק הפועלים לצד ארז טל. בשנת 2015 החלה לשחק בקומדיית המצבים של ערוץ הילדים "אלישע". השתתפה בסדרה "האחיות המוצלחות שלי" בתפקיד נילי, החל מהעונה השנייה שעלתה במרץ 2018, כמו כן שיחקה באותה שנה בסדרה "להעיר את הדב". ב-2019 השתתפה בסדרה "אמא מביכה". בשנת 2022 השתתפה בעונה הרביעית של סדרה הילדים והנוער "אבא מטפלת" המשודרת בערוץ טין ניק בתפקיד אורנה. באותה שנה שיחקה גם בסדרה "שעת אפס" של כאן 11, בתפקיד תמר, ובסדרת הנוער "מדרסה" בתפקיד אמה של תלמידה. באוקטובר 2023 השתתפה בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל. בשנים 2004–2023 הייתה בזוגיות עם השחקן אלון נוימן ולהם שתי בנות. משנת 2024 זק בזוגיות עם איתן מעוז. עלמה זק, במיזם "אישים" לתיעוד היצירה הישראלית עלמה זק, במסד הנתונים הקולנועיים IMDb (באנגלית) עלמה זק, באתר Discogs (באנגלית) עלמה זק, באתר Tab4u עלמה זק, בארכיון תיאטרון גשר עלמה זק, באתר ארכיון הסרטים הישראלי בסינמטק ירושלים איתי יעקב, עלמה זק בראיון על הדרך לכוכבות, באתר nrg‏, 25 בפברואר 2004 גלית עדות, קופצות למים עמוקים, באתר ynet, 15 בדצמבר 2004 רוגל אלפר, החיים שלה בננה ביץ': הפריים טיים של עלמה זק, באתר nrg‏, 12 ביולי 2008 קובי בן-שמחון, עלמה זק על הצלחה, אמהות וארץ נהדרת. ראיון, באתר הארץ, 8 בינואר 2010 חגית גינזבורג‏, עלמה זק: הייתי שמחה ליותר כוח נשי ב"ארץ נהדרת", באתר וואלה, 23 בינואר 2012 חגית גינזבורג, ‏"אני מפחדת על הילדה שלי ועל הדור הזה", באתר ‏מאקו‏, 9 בינואר 2014 טל גרנות, ‏אני אדם הרבה יותר חזק מאז שהפכתי לאימא, באתר onlife,‏ 31 במרץ 2014 אורית נבון, ‏"אני מרגישה שהלב שלי בשיפוצים", באתר ‏מאקו‏, 3 ביוני 2015 איתי סגל, קו־מי־ק־אית מל־כו־תית, באתר "ידיעות אחרונות", 27 במרץ 2018 עלמה זק, דף שער בספרייה הלאומית PrimeTime Video (2012-03-04), עלמה זק - הרבה לפני "ארץ נהדרת", נבדק ב-2024-09-18 יהודה שרוני, הפרזנטורים החדשים של בנק הפועלים: ארז טל ועלמה זק, באתר nrg‏, 29 בדצמבר 2012 שלמה ארצי וארץ נהדרת - יותר מזה אנחנו לא צריכים 2023, נבדק ב-2023-10-26 יפעת הללי אברהם, ‏אחרי 20 שנות זוגיות: עלמה זק ואלון נוימן נפרדו, באתר ‏מאקו‏, 25 ביולי 2023 אחרי 20 שנות זוגיות: כוכבת ארץ נהדרת יוצאת לדרך חדשה, באתר אייס, 1 בינואר 2024